Antonia Susan Byatt
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
Antonia Susan Byatt er en britisk forfatter og litteraturkritiker. Hun har blant annet skrevet en grunnleggende kritisk studie om Iris Murdoch.
Av hennes tidlige romaner kan nevnes The Game (1967) og The Virgin in the Garden (1978). Sistnevnte, som gir et fint bilde av en oppvekst i Nord-England, er første bind i en planlagt tetralogi, og er blitt fulgt av Still Life (1985) og Babel Tower (1996).Byatt vant berømmelse med Possession: A Romance (1990; norsk oversettelse Besettelse, 1997), som innbrakte henne Bookerprisen. Angels and Insects kom i 1992 (norsk oversettelse Engler og insekter, 1998), og The Biographer's Tale i 2000. Et av hennes hovedtemaer er mulighetene for et godt samspill mellom selvstendighet og nærhet i forholdet mellom kvinner og menn. Hun er en intellektuell forfatter i den forstand at hun er opptatt av ideer, men følelser står også sentralt.Også som novelleforfatter har hun vunnet høy anerkjennelse, blant annet med samlingene:  Sugar and Other Stories (1987)  The Matisse Stories (1993; norsk oversettelse Matisse-historier, 1999)  The Djinn in the Nightingale's Eye (eventyr, 1994)  Elementals: Stories of Fire and Ice (1999) Les mer i Store norske leksikon Storbritannias litteratur novelle roman Litteratur Hadley, Louisa: The fiction of A.S. Byatt, 2008, isbn 0-230-51792-7, Finn boken  Todd, Richard: A.S. Byatt, 1997, isbn 0-7463-0792-6, Finn boken